*Kivonat a Jászberény Városi Önkormányzat Képviselő-testületének 2019. szeptember 11-én megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***256/2019. (IX. 11.) határozata***

***tiszteletdíjról történő lemondásról és a Kosztyu Ádám Emlékére a Leukémiás, Daganatos és Zemplén Fogyatékos Gyermekeiért Alapítvány támogatásáról***

1/ A Jászberény Városi Önkormányzat Képviselő-testülete (a továbbiakban: Képviselő-  
 testület) a

* Kosztyu Ádám Emlékére a Leukémiás, Daganatos és Zemplén Fogyatékos Gyermekeiért Alapítvány részére (Farkas Richárd megsegítése) 117.500.- Ft

támogatást biztosít.

2/ Az 1. pontban megjelölt támogatási összeg fedezetéül a Jászberény Városi Önkormányzat 2019. évi költségvetési előirányzatainak megállapításáról szóló 1/2019. (II. 13.) önkormányzati rendeletében szereplő tiszteletdíj és járuléka kiadási előirányzat szolgál. Fentiekből adódóan a kiemelt költségvetési előirányzatok közül a „Személyi juttatások” előirányzata 100.000.- Ft-tal, a „Munkaadókat terhelő járulékok és szociális hozzájárulási adó” előirányzata 17.500.- Ft-tal csökken, és „Az egyéb működési célú támogatások államháztartáson kívülre” előirányzat 117.500.- Ft-tal növekszik.

3/ A fenti összeg átutalására az e tárgyban kötendő támogatási megállapodás aláírását követően kerülhet sor.

4/ A Képviselő-testület megbízza a PH Közgazdasági Iroda vezetőjét, hogy a támogatási megállapodást előkészítéséről gondoskodjék.

5/ A Képviselő-testület felhatalmazza Dr. Szabó Tamás polgármestert a támogatási megállapodás aláírására.

**Határidő:** 2019.szeptember 30. (a támogatási megállapodás megkötésére)

**Felelős:** Dr. Szabó Tamás polgármester (a támogatási megállapodás aláírása vonatkozásában)

Kiss József, a PH Közgazdasági Iroda vezetője

5/ A Képviselő-testület megbízza a PH Közgazdasági Iroda vezetőjét, hogy a fenti változásokat a költségvetési rendelet aktuális módosítása során terjessze a Képviselő-testület elé.

**Határidő:** a költségvetési rendelet módosításakor

**Felelős:** Kiss József, a PH Közgazdasági Iroda vezetője

**Erről:**

1. Jász-Nagykun-Szolnok Megyei Kormányhivatal – Szolnok,
2. Polgármesteri Hivatal Közgazdasági Iroda – helyben,
3. Kosztyu Ádám Emlékére a Leukémiás, Daganatos és Zemplén Fogyatékos Gyermekeiért Alapítvány
4. Pénzügyi és Költségvetési Bizottság valamennyi tagja,
5. Képviselő-testület valamennyi tagja,
6. Irattár **értesül.**

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2019. szeptember 12.*

*(Dr. Bessenyei Lilla)*

*irodavezető*